14 dekabr kuni Oliy Majlis palatalari qo‘shma majlisi o‘tkaziladi. Avval xabar berilganidek, Qonunchilik palatasi va Senatining qo‘shma majlisida Shavkat Mirziyoyev davlat rahbari sifatida qasamyod qiladi. Tadbirkorlar va ishbilarmonlar harakati − O‘zbekiston Liberal-demokratik partiyasi Bosh vazirlik uchun taklif qilgan Abdulla Oripov nomzodi shu majlisda lavozimga tasdiqlanishi kutilmoqda.